kardosdrur/scandi-wiki huggingface dataset:
Papier collé

Papier collé (fr. 'opklæbet papir', 'klæbebilleder') er en tidlig form for collage, der omkring 1912 blev udviklet af Georges Braque og Pablo Picasso.

Et første billede af Braque fra 1911, Le Portugais, indeholdt skrift i form af trykte bogstaver.

Mens materialer som træ, papir og tapeter i billeder af den analytiske kubisme i begyndelsen havde været imiteret med maleriske midler som dekorative elementer, blev de senere sat ind i billedet. Braque stræbte herved på at betone farvens selvstændighed, mønstrets geometri og materialets kornethed for abstraherende at løsgøre dem fra genstanden, idet han klæbede forskellige tapetstykker sammen (for eksempel Frugtskål og glas, 1912).

Picasso fremhævede genstandenes materialitet, idet han klæbede voksaftryk af rørflet og avispapir ind i sine billeder og på denne måde integrerede kunstfremmede materialer fra hverdagslivet i skabelsesprocessen og satte dem i kontrast til det øvrige malemateriale (for eksempel Stilleben med stoleflet, 1912). Foruden materialer som sand, stof og træ var der også brugsgenstande som spillekort og indpakningsmateriale med tryk på.

Efterfølgende udførte også Juan Gris kubistiske collager.

Senere udviklede Picasso sine ideer videre inden for billedhuggeri, idet han forarbejdede hverdagsting og kunstfremmede materialer til sin tredimensionale objektkunst.

Litteratur 
 Frank Elgar: Le papier collé du cubisme à nos jours. Hazan, Paris 1956

Eksterne henvisninger 
 "Synthetic Cubism" fra Visual-arts-cork.com/

Noter

Kunstens teknikker
Smagogbehag

smagogbehag er et månedsmagasin omhandlende gastronomi, der udgives i Danmark på forlaget af samme navn.

Indholdet består af restaurantanmeldelser, madopskrifter, kokke- og restaurantprofiler, samt tests af vin, øl og fødevarer.

Det er udkommet fast siden 1989 og sælges dels i løssalg, dels i abonnement.

Eksterne henvisninger 

Bladets hjemmeside

Tidsskrifter fra Danmark
Tidsskrifter om mad og drikke
Etableret i 1989
Eskebjerg

Eskebjerg er en by i Nordvestsjælland med  beliggende 8 km nord for Svebølle, 29 km vest for Holbæk og 15 km øst for Kalundborg. Byen hører til Kalundborg Kommune og ligger i Region Sjælland.

Eskebjerg hører til Bregninge Sogn. Bregninge Kirke ligger i landsbyen Bregninge 4 km mod syd. Ved Sejerøbugten 3 km mod nordvest ligger den børnevenlige Vesterlyng Strand, der i 2012 blev kåret til Danmarks tredjebedste badestrand.

Faciliteter 
Børnene går i skole på Bregninge Bjergsted Friskole mellem Bregninge og Bjergsted, Firhøjskolen mellem Føllenslev og Snertinge og Højbo Friskole på Kalundborgvej ved Højsted. Eskebjerg Forsamlingshus har en stor sal med scene og en lille sal. Byen har en Dagli'Brugs og et bibliotek. Eskebjerg Beboerforening har som formål at virke til gavn for beboerne og styrke fællesskabet.

Historie 
I 1898 beskrives Eskebjerg således: "Eskebjærg med Skole, Missionshus (opf. 1885), Forsamlingshus (opf. 1889) og Andelsmejeri;" Målebordsbladet fra 1900-tallet viser også en telefoncentral. Missionshuset hed Tabor.

Forsamlingshuset 
Forsamlingshuset blev opført af Andreas Bentsen fra Vallekilde Højskole og fik over indgangspartiet indskrevet mottoet: "Øjet opladt, hånden øvet, tanken på flugt over støvet" – to linjer fra C. Hostrups sang Vi fik ej under tidernes tryk. Huset blev ombygget og udvidet i 1943, så salens længde i den gamle træbygning blev bredden i den nye sal, hvor scenen blev tilføjet.

Jernbanen 
Eskebjerg fik station på Hørve-Værslev Jernbane (1918-56). Eskebjerg Station havde et godt opland med veje i alle retninger. Stationsbygningen er bevaret på Posthusvej 4. Her var der stadig postekspedition efter nedlæggelsen af banen. Vilhelmshøjvej i den sydvestlige ende af byen fører stadig over det gamle banetracé på en viadukt.

Noter

Eksterne kilder/henvisninger 

 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 27 ff.
 Eskebjerg Forsamlingshus: Lidt historie 
 Geodatastyrelsen: Høje målebordsblade 1842-1899 og lave målebordsblade 1901-1971 

Byer i Kalundborg Kommune
Eskebjerg (flertydig)

Eskebjerg er et flertydig stednavn:
 Eskebjerg – by i Bregninge Sogn (Kalundborg Kommune)
 Eskebjerg (Holbæk Kommune) – bebyggelse i Ugerløse Sogn
 Eskebjerg (Svendborg Kommune) – bebyggelse i Hundstrup Sogn
 Eskebjerg (Knudshoved Odde) – en bakke og arkæologisk udgravning nær Vordingborg
 Eskebjerg – navn på herregården Scheelenborg indtil 1680
Føllenslev

Føllenslev er en by i Nordvestsjælland med , beliggende 3 km syd for Havnsø, 10 km nord for Svebølle, 25 km vest for Holbæk og 21 km øst for Kalundborg. Byen hører til Kalundborg Kommune og ligger i Region Sjælland. I 1970-2006 hørte byen til Bjergsted Kommune. som havde kommunesæde i Svebølle.

Føllenslev hører til Føllenslev Sogn. Føllenslev Kirke ligger i byen.

Faciliteter 
 Firhøjskolen knap 1 km øst for byen har 223 elever, fordelt på 0.-9. klassetrin, hovedsagelig i ét spor, samt 29 lærere. Skolens distrikt omfatter også Snertinge, Eskebjerg og Havnsø.
 Føllenslev Særslev IF (stiftet 1965) tilbyder fodbold, gymnastik, badminton, karate og håndbold.
 Kulturhus Gimle (det tidligere forsamlingshus fra 1943) har siden 1990 præsenteret musik, børne- og voksenteater, dokumentarfilm, cirkus, danseskoler, kulturdialoger og andre kulturaktiviteter.

Historie 
I 1898 beskrives Føllenslev således: "Følleslev (gml. Form Fyølenz- og Fiælenzløf) med Kirke, Præstegd., Skole, Sparekasse (opr. 4/11 1871...Antal af Konti 102) og Andelsmejeri;" Mejeriet hed Egehøj. Målebordsbladene fra både 1800-tallet og 1900-tallet bruger stavemåden Fölleslev.

Stationsbyen 
Føllenslev havde station på Hørve-Værslev Jernbane (1918-56). I banens tid fik byen også forskole (fra 1918), bibliotek (fra 1937), missionshus, idrætsanlæg, et andelsmejeri mere (Ballebjerg) og kølehus (fra 1953).

Føllenslev Station var vigtig for banen, fordi Føllenslev havde et godt opland med veje i alle retninger, bl.a. til Havnsø, hvorfra der i 1931 blev etableret færgefart til Sejerø. Året efter fik banen koncession på en busrute Havnsø-Føllenslev og bortforpagtede den til en lokal vognmand. Nu kunne banen sælge direkte billetter og indskrive gennemgående gods til Sejerø. Banen havde opført en postbygning ved siden af stationsbygningen og udlejet den til Postvæsenet, som havde postmester her. Så Føllenslev blev i resten af banens levetid knudepunkt for trafikken med post, gods og passagerer til Havnsø, Sejerø og Nekselø.

Efter banens lukning blev posthuset indtil 1970 kommunekontor i Føllenslev-Særslev sognekommune. Posthuset og stationens hovedbygning og varehus er bevaret på Gl. Stationsvej som hhv. nr. 4, 6 og 8.

Genforeningssten 
I den private præstegårdshave på Byvej 16 står en sten, der blev afsløret 25. juli 1920 (årsdagen for slaget ved Isted) til minde om Genforeningen i 1920.

Folketal

Noter

Eksterne kilder/henvisninger 

 Ole-Chr. M. Plum: Med Caroline fra Hørve til Værslev, Dansk Jernbane-Klub 1995, s. 26 f. og 54 f.
 SDFE kortviser: Høje målebordsblade 1842-1899 og lave målebordsblade 1901-1971 

Byer i Kalundborg Kommune
Byer og bydele med genforeningssten
Snertinge

Snertinge er en by på Nordvestsjælland med . Snertinge er beliggende i Særslev Sogn fem kilometer vest Svinninge, to kilometer øst for Føllenslev og 20 kilometer øst for Kalundborg. Byen tilhører Kalundborg Kommune og er beliggende i Region Sjælland.

Særslev Kirke ligger i byen.

Historie 
Snertinge landsby bestod i 1682 af 12 gårde. Det samlede dyrkede areal udgjorde 327,0 tønder land skyldsat til 78,48 tønder hartkorn. Dyrkningsformen var trevangsbrug.

I 1872 beskrives forholdene således; "Snertinge med Apothek og Veirmølle (ved denne By krydse den Kjøbenhavn-Kalundborgske Hovedlandevei og Nykjøbing-Sorø Veien hinanden)".

Omkring århundredeskiftet beskrives forholdene således: "Snertinge, ved Landevejenes Krydsningspunkt, med Apotek, Lægebolig, Kro, stor Ostefabrik, Købmandshandel osv. samt Postekspedition og Telegrafstation".

Snertinge havde i 1921 220 indbyggere, i 1925 200, i 1930 258, i 1935 211, i 1940 265, i 1945 348, i 1950 348, i 1955 360, i 1960 655 indbyggere og i 1965 673 indbyggere. Forklaringen på springet fra 1955 til 1960 var, at Snertinge voksede sammen med nabobyen Særslev. I 1930, da byen havde 258 indbyggere, var sammensætningen efter erhverv: 42 levede af landbrug, 94 af industri og håndværk, 35 af handel, 7 af transport, 12 af immateriel virksomhed, 31 af husgerning, 36 var ude af erhverv og 1 havde ikke angivet oplysninger.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Kalundborg Kommune
Villa Kullaberg

Villa Kullaberg er en Strandvejsvilla i Tibberup.

Villaen, der er opført i 1919 har fået sit navn da den oprindelige bygherre, Isak Siesby, mødte sin elskede på et lille hotel på Kullaberg (Kullen) i Sverige – og som en kærlighedserklæring til hende navngav han dette sted Kullaberg som et evigt minde om deres første møde.

I 1956 blev ejendommen overtaget af Rebekka Ordenen. Den dannede i over 30 år rammen om mange søstres ophold i kortere eller længere perioder. Herefter blev villaen overtaget af IKEA, som i en årrække havde hovedkvarter på Kullaberg. 

Villa Kullaberg ligger i Tibberup ved Humlebæk, 7 km syd for Helsingør og 30 km til København. 

Villa Kullaberg er beliggende på en bakkegrund, med udsigt over Øresund, den lille Ø Hven, og i klart vejr udsigt over Øresundsbroen.

Referencer 

 Peter Heiberg: Villa Kullaberg (i: Folk og minder fra Nordsjælland 2018, s. 35-40)

Tibberup
Humlebæk
Strandvejen
Bygninger, konstruktioner og anlæg i Fredensborg Kommune
Svenn Poulsen

Svenn Poulsen, født Svend (født 6. september 1872 i København, død 17. marts 1937 sammesteds) var en dansk jurist og redaktør, bror til Adam og Johannes Poulsen.

Han var søn af professor Emil Poulsen og Anna Poulsen, blev student fra Lyceum 1890 og cand.jur. 1902. Han var medarbejder ved Berlingske Tidende fra 1902, sagførerfuldmægtig 1903-07, sekretær for Danmarks Fiskehandler- og Havfiskeriforening til 1909 og chefssekretær ved Berlingske Tidende fra 1909. 1912 blev han overretssagfører og året efter medredaktør på Berlingske Tidende.

Svenn Poulsen var knyttet til bladet som politireporter og indførte som redaktør en lang række nydannelser i det journalistiske stof med indførelse af en række nye rubrikker som f.eks. Kirken og Samfundet og Litteratur og Kunst. Hertil føjede sig i 1909 en række Feuilletoner, som var begyndelsen til det, der meget senere blev benævnt kronik (et begreb, som Henrik Cavling på Politiken stod bag).

Han var formand for Studenternes Afholdsforening, Ridder af Dannebrog, medlem af Kædeordenen og havde forbindelser til Island, hvor han ejede gården Bræthratunga. Han forfattede bøgerne Islandsfarten (med H. Rosenberg) og Kjædeordenen og Blindesagen i 100 Aar.

I 1913 lod han arkitekten Carl Petersen tegne sig et hus på Vestagervej 27 i Ryvangen (nu helt ombygget). Han var gift med kunstmaleren Margrethe Svenn Poulsen, født Tuxen-Meyer, datter af læge Vilhelm Meyer og hustru Augusta f. Barfred-Petersen.

Kilder 
 Kraks Blaa Bog 1910
 Kraks Blaa Bog 1929

Eksterne henvisninger 
 

Advokater fra Danmark
Danskere i 1900-tallet
Personer fra København
Riddere af Dannebrog
Journalister fra Danmark
Faglitterære forfattere fra Danmark
Redaktører fra Danmark
Personer i Kraks Blå Bog (afdøde)
Personer i Dansk Biografisk Leksikon
Journalister ved Berlingske
Dansksprogede forfattere fra Danmark
Gyrstinge

Gyrstinge er en landsby på Midtsjælland med . Gyrstinge er beliggende i Gyrstinge Sogn nær Gyrstinge Sø ni kilometer nordvest Ringsted og 12 kilometer nordøst for Sorø. Landsbyen tilhører Ringsted Kommune og er beliggende i Region Sjælland.

Gyrstinge Kirke ligger i landsbyen.

Demografi 
Indbyggertal pr. 1. januar, medmindre andet er angivet

Kilder 

Byer i Ringsted Kommune
Kværkeby

Kværkeby er en lille by på Midtsjælland med . Kværkeby er beliggende i Kværkeby Sogn ved Vestmotorvejen seks kilometer øst for Ringsted og 22 kilometer vest for Køge. Byen tilhører Ringsted Kommune og er beliggende i Region Sjælland

Kværkeby Kirke ligger i byen. 250 m øst for kirken ligger hovedgården Rosengård.

Mellem Kværkeby og Fjællebro ligger Kværkeby Skole.

Kværkeby Fattiggård 
Kværkeby Fattiggård blev oprettet i 1877 og eksisterede til ca. 1937 Der blev primært fremstillet sivsko på fattiggården.

Kværkeby Fuglereservat 
Det ni hektar store Kværkeby Fuglereservat har eksisteret siden 1970, hvor det blev oprettet af Gunnar Goddik i en nedlagt grusgrav med tørvegrave rundt om. 

Foreningen Kværkeby Fuglereservats Venner blev stiftet i efteråret 2009 og i august 2010 købte foreningen Kværkeby Fuglereservat ved hjælp af donationer fra fonde.

I det naturskønne område er der observeret 228 forskellige plantearter, 160 fuglearter, 28 pattedyr, 15 fisk, 7 padder og 3 krybdyr samt 24 dagsommerfugle. Insekterne omfatter 11 arter af guldsmede.

Der afholdes flere åbne arrangementer årligt, hvor alle kan deltage.

Kilder 

Byer i Ringsted Kommune
Nordrup

Nordrup er en by på Midtsjælland med , beliggende 13 km nord for Haslev, 24 km vest for Køge og 9 km sydøst for Ringsted. Byen hører til Ringsted Kommune og ligger i Region Sjælland.

Nordrup hører til Nordrupøster Sogn, og Nordrup Kirke ligger i byen.

Faciliteter 
Nordbakkeskolen har 214 elever, fordelt på 0.-6. klassetrin, og to klasseopdelte SFO'er. Nordrup Skole blev bygget i 1940 og skulle dengang rumme Nordrup skoledistrikt med 120-140 børn. Skolen skiftede navn i 1991, hvor den også skulle rumme Ørslev skoledistrikt og have SFO. Det krævede inddragelse og sammenbygning af tjenesteboliger og opførelse af 4 nye klasseværelser i 1999. Fra 2002 skulle skolen også rumme Sneslev skoledistrikt, hvilket krævede en større renovering og tilbygning i 2006-07.

Ved skolen ligger Nordrup Hallen, der bruges af Nordrup Farendløse Idrætsforening (NFI). Den tilbyder badminton, gymnastik, billard og håndbold. Nær ved skolen ligger også Nordbakkens Børnehus, der er normeret til 12 vuggestuebørn og 28 børnehavebørn.

Nordrup Forsamlingshus har plads og service til 148 personer.

Historie 
I 1898 beskrives Nordrup således: "Nordrup med Kirke, Præstegd. og Skole;" Det høje målebordsblad viser desuden et mejeri. Det lave målebordsblad viser desuden et savværk og et kommunehus (fattighus).

Nabolandsbyen Farendløse 2 km mod syd havde jernbanestation på Køge-Ringsted Banen (1917-63).

Noter

Eksterne kilder/henvisninger 

 Høje målebordsblade 1842-1899 og lave målebordsblade 1901-1971

Byer i Ringsted Kommune
Ortved

Ortved er en by på Midtsjælland med , beliggende 23 km sydvest for Roskilde, 27 km vest for Køge og 12 km nordøst for Ringsted. Byen hører til Ringsted Kommune og ligger i Region Sjælland.

Ortved hører til Vigersted Sogn. Vigersted Kirke ligger i Vigersted 3 km sydøst for Ortved.

Faciliteter 
Plejecenter Ortved ligger ved landevejen i den nordøstlige del af byen. Det har et daghjem, 50 plejeboliger i fløjene og 7 boliger i centerbygningen, hvoraf de 2 bruges til 4 vente/aflastningspladser.

Ved landevejen 1½ km nordøst for byen ligger Overdrevskroen, som er opført i slutningen af 1600-tallet, hvor den hørte under Svenstrup Gods. Den fik kongeligt privilegium af Christian 6. i 1735. I salen kan der dækkes til 40-200 personer, og der er plads til orkester og større optræden. I to mindre lokaler kan der dækkes til 25-50 og 10-30 personer.

Historie 
I 1898 beskrives Ortved ganske kort: "Ortved, ved Landevejen, med 2 Møller...Ved Landevejen Overdrevskroen;"

Jernbanen 
Sjællandske midtbane var på strækningen Ringsted-Hvalsø i drift 1925-36. Her fik Ortved billetsalgssted., der lå 1½ km syd for landsbyen. Stationsbygningen er bevaret på Ortved Stationsvej 35 og ligger stadig uden for selve byområdet. Syd for Roskildevej ved Hovsgård er et kort stykke af en lav banedæmning bevaret.

Banen kom så sent og havde så kort driftstid, at den ikke skabte en egentlig stationsby, så Ortved forblev en landsby i banens tid. Parcelhuskvarteret ved Nebsmøllevej er opstået senere.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Ringsted Kommune
Vigersted

Vigersted er en landsby på Midtsjælland med . Vigersted er beliggende i Vigersted Sogn tre kilometer sydøst for Ortved, tre kilometer nord for Kværkeby og ni kilometer nordøst for Ringsted. Landsbyen tilhører Ringsted Kommune og er beliggende i Region Sjælland.

Vigersted Kirke ligger i landsbyen.

Kilder 

Byer i Ringsted Kommune
Byer og bydele med genforeningssten
Vetterslev

Vetterslev er en landsby på Midtsjælland med . Vetterslev er beliggende i Vetterslev Sogn tre kilometer syd for Høm, syv kilometer syd for Ringsted og 20 kilometer nord for Næstved. Landsbyen tilhører Ringsted Kommune og er beliggende i Region Sjælland.

Vetterslev Kirke ligger i landsbyen.

Kilder 

Byer i Ringsted Kommune
Automatik

Automatik er den ingeniørmæssige disciplin, der beskæftiger sig med automatisering af maskiner og anlæg. Det omfatter bl.a. måling, styring, regulering af enheder i et anlæg så vel som kommunikation mellem enhederne og betjening at systemet.

 
Ingeniørvidenskab
Stampe

Stampe henviser til:

 Stampe (kanin) – en tegnet kanin, ven til Bambi
 Stampe (adelsslægt) – en dansk adelsslægt
 Zenia Stampe (født 1979) – en dansk politiker
L'oca del Cairo

L'Oca del Cairo (Gåsen fra Cairo) er en opera buffa i tre akter, KV 422, påbegyndt af Wolfgang Amadeus Mozart i juli 1783, men opgivet i oktober samme år. Den komplette libretto i tre akter af Varesco er overleveret. Mozart færdigkomponerede syv af ti numre i første akt samt nogle recitativer; hans musik udgør omkring 45 minutter.

Synopsis 
Don Pippo, en spansk marquis holder sin eneste datter, Celidora, indespærret i sit tårn. Hun er forlovet med Grev Leonetto, men hendes sande kærlighed er Biondello, en velhavende herre. Biondello indgår et væddemål med marquis'en; hvis han kan redde Celidora ud af tårnet inden for et år, skal han have hendes hånd i ægteskab. Det lykkes ham at løse opgaven ved at lade sig selv smugle ind i tårnet inden i en stor mekanisk gås. 

Mozarts korrespondance viser han søgte et komisk plot for at behage wienerne, men han opgav Varescos libretto efter seks måneder på grund af dens fjollede slutning, et farceagtigt vrangbillede af legenden om den trojanske hest. 

Den første opførelse af det ukomplette værk fandt sted den 6. juni 1867 på Théâtre des Fantaisies-Parisiennes i Paris. Flere versioner er blevet udarbejdet ved at tilpasse anden musik. Den første opførelse (som koncert) fandt sted i Frankfurt i april 1860 med numre hentet fra Lo sposo deluso samt nogle koncertarier. 

Fragmenter fra begge disse operaer samt den ligeledes ufuldstændige Der Impresario er blevet kombineret og opført som Waiting for Figaro i 2002 af Bampton Classical Opera.

Roller

Udvalgte arier 
 "Ogni momento le Donne dicon" – Chichibio i første akt, første scene 
 "Se Fosse qui nascono" – Auretta i første akt, første scene 
 "Siano pronte alle gran nozze" – Don Pippo i første akt, tredje scene

Se også 
 Operaer af Wolfgang Amadeus Mozart

Referencer

Eksterne links 
 David Cairns, Mozart and His Operas, 2006 
 Libretto (for de numre Mozart komponerede

Operaer af Wolfgang Amadeus Mozart
Ole Bornemann

Ole Bornemann henviser til:

 Oluf Bornemann (1683-1747) – dansk-norsk biskop
 Ole Bornemann (1928-2010) – dansk krimiforfatter

Se også 
 Ole Bornemann Bull
Bagge Pallesen Griis

Bagge Pallesen Griis (før 1500-1534) til Slettegård, Nørgård og gennem giftemål herre til Hjermitslevgård, lensmand på Klarupgård var en adelsmand fra det nordvestlige Jylland af slægten Griis. Omkom i forsøg på at dræbe Skipper Klement.

Griis fik 12. august 1524 sit adelskab fornyet og var 1528 en af de adelsmænd, der blev valgt til at følge Kong Frederik I til
udlandet, så han har været en præsentabel mand. 1528 skrev han sig til Hjermeslevgård (nu Børglum Hovedgård). Denne gård havde siden o. 1400 tilhørt slægten Vognsen, men Morten Johansen Vognsen, der druknede i Sverige 1498, efterlod sig ikke sønner, og gården arvedes derfor af hans to adelige døtre med halvdelen hver. Datteren Mette Mortensdatter Vognsen(-1587) blev I 1520’erne gift med Bagge Griis, måske 1524, da han fik sit adelskab fornyet, og 1534 var han bispelig lensmand for Stygge Krumpen på Klarupgård i Fleskum Herred.

Hans rygte er elendigt. Han plagede bønderne meget, hvis vi skal tro legenden, og han havde stærke ejerfølelser. Hvis man besøger Hjermeslevgård ser man en række smukt udhuggede og slebne kvadersten i borggården. Ifølge historien kommer de fra Tolstrup Kirke, der hørte under godset. Bagge Griis mente, at når kirken var hans, kunne han også skalte og valte med den efter forgodtbefindende. Så han ville genopføre det gamle tårn – større og flottere end før – og han begyndte at nedbryde Tolstrup kirke. Biskop Stygge Krumpen på Børglum blev ikke glad da han hørte om det, så han befalede nedbrydningen afsluttet, hvad Bagge Griis nødtvungen accepterede. Men han leverede ikke stenene tilbage, de ligger stadig på borggården.<ref name=hjh>Hjermitslevgaards historie – Et rids </</ref>

Tæt på at ændre Danmarks historie 

Da vendelboerne 1534 rejste sig under Skipper Klement, afbrændte de som bekendt adelsgårdene, og først Klarupgård og i 1534 Hjermeslevgård og gik op i luer. Bagge Griis, der jo led stort tab ved det, ville derfor hævne sig på Skipper Klemen, og under foregivende af, at han ville slutte sig til bonderejsningen, søgte han i Aalborg samtale med Klemen i enrum. Under samtalen greb han imidlertid sin daggert for at støde den i Klement, men denne bar altid et brystpanser under sin vams, og det afbødede stødet. Det lykkedes imidlertid Bagge Griis at undvige og komme på sin hest, hvorefter han red mod vest ud af byen forfulgt af Klemens Folk. Han var nær undsluppet, men skomageren Peder Beeske greb en tagsten og slyngede den mod Bagges hoved med så stor kraft, at man kort efter fandt ham liggende død i Hasseris Kær.

Efterslægt 

Mette Mortensdatter var herefter enke med to børn i nogle år, men blev efter 1537 gift med velb. Jens Thomsen Dan, antagelig af slægten fra Alsbjerg i Øster Hanherred. 1587 var Mette Mortensdatter igen enke og solgte da Hjermeslevgård. Bagge Griis og Mette Mortensdatter havde kun to børn, nemlig: 
 Morten Baggesen Griis til Hjermeslevgård, der 1546 var Hofsinde, men døde ugift i ung Alder.
 Karen Baggesdatter Griis, død før 1568, gift med Munk Elbæk (Vognsen) til Grårup (Års H.), hvis arvinger 1568 ejede 1/3 af Nørgård i Ø. Torup.

Referencer 

Godsejere fra Danmark
Danskere i 1500-tallet
Høm

Høm er en landsby på Midtsjælland med . Høm er beliggende i Høm Sogn tre kilometer nord for Vetterslev og fem kilometer syd for Ringsted. Landsbyen tilhører Ringsted Kommune og er beliggende i Region Sjælland.

Høm Kirke ligger i landsbyen.

Demografi 
Pr. 1. januar, medmindre andet er angivet

Kilder 

Byer i Ringsted Kommune
Griis

Slægten Griis var navnet på flere dansk lavadelsslægter:
 Griis af Nordrup
 Griis af Slagelse
 Griis af Slette
 Griis af Halland

Slette-slægten havde gården Slettegård i Hanherred der i dag hedder Svinkløv Plantage. Den første af slægten var Anders Griis, der nævnes i Jylland i 1450. Deres skjold viser et sort svin på hvid baggrund.

Efter slægten var uddød i Danmark, kom Niels Griis fra Christiania i kongens tjeneste. Han brugte også de tidligere Griis' våbenskjold, men var ikke adelig. Han døde i 1746 i Haag hvor han i mange år var envoyé.

Referencer

Eksterne henvisninger 
 Slægtens stamtræ

Adelsslægter fra Danmark